text: Lejrbål uden ild
  23 juli 2017 kl. 18.22
  Når spejderne i Sønderborg samles til lejrbål søndag aften, bliver det – som det hedder i tv-sproget – en forskudt live…
  Bålet bliver nemlig vist på en storskærm. Bålet blev faktisk optaget lørdag aften.
  - Jeg vil ikke kalde det snyd. Hvis vi bare havde et lille bål herude, så ville de fleste ikke kunne se det, når der er så mange mennesker, siger producer Tue Sandbæk Bro Hansen.  
  - Selvfølgelig er det vigtigt. Det er derfor, vi har det med. Det er et klassisk lejrbål – med et twist, siger programansvarlig for lejrbålene, Marie Gorm.
  - Hvis vi skulle have et rigtigt lejrbål, ville sikkerhedsafstanden blive så stor, at vi ville miste fællesskabet, som er det vigtige ved et lejrbål.
  Du kan følge åbningslejrbålet på lejrens egen Facebook-side.
  
  